Отчет

ЗА ДЕЙНОСТТА НА НЧ“ПРОСВЕТА 1928“

с.ЧАРГАН ,ОБЩ.ТУНДЖА ЗА 2022г.

Настоящото отчетно събрание на НЧ“Просвета 1928“-с.Чарган има за цел да запознае своите членове с основните дейности и задачи,които са стояли пред неговото ръководство.

Народно читалище „Просвета 1928“ е център на културно просветната дейност на селото. То е с отворени врати за различни поколения, социални групи и етнически общности, за всички, които желаят да се докоснат до новите достижения на културата. Читалището ни е място, където хората общуват с различни изкуства и се занимават с творчество. Въпреки трудностите НЧ „Просвета 1928“ се стреми да се развива като съвременен ефективен център за удовлетворяване потребностите на населението свързани с духовното и културно израстване, приобщаването му към световното културно наследство и информационното общество. Основните цели и задачи на читалището са : Да опазва културно-историческото наследство и националните традиции . Да спомага изграждането на ценностната система у децата и младежите . Да поддържа и обогатява материалната база. Да разработва и реализира инициативи /проекти/ за общностно и местно развитие, и финансиране на читалищната дейност . Да обогатява библиотечния фонд чрез закупуване на нова литература, участия в проекти и дарения.

Спазвайки нормативните документи, касаещи работата на Народните Читалища, изпълнявайки своите идеали и цели и тази година трябва да направим равносметка на дейността си.

=2=

Основни дейности в работата на читалището са: библиотечна, културно-масова и художествена самодейност.

Библиотеката е част от читалището,тя е тази която задоволява и доближава книгата до населението. Читалищното настоятелство полага усилия да привлече повече читатели, като се старае да разнообразява и предлага по- актуална литература, като за целта отделя средства за закупуване на нова литература.Основната част в библиотеката е работата с книгата.Разполагаме с 6714 тома литература от всички отрасли на знанието,но преуритет в комплектуването в настоящия момент е художествената литература,която е най-търсената.Новите книги дарени от община „Тунджа“-73 тома.В библиотеката освен обслужване на читателите се предлага и безплатно ползване на интернет,информационни справки и копирни услуги.

Постигнатите резултати в нашата дейност до голяма степен дължим на добрата организация в работата на читалищното настоятелство.Всички проблеми и въпроси касаещи читалищна или библиотечна дейност сме се опитали да обсъждаме за да намерим възможно най-добро решение.Най-често обсъжданите въпроси са свързани с предстоящи изяви и участия на колективите ни в мероприятия от местно и регионално ниво.

По време на обсъжданията особено място са намерили въпроси свързани с дейността или финансови въпроси касаещи участия проекти и програми за до финансиране на мероприятия или предстоящи ремонти в читалището и библиотеката.

Не трябва да подценяваме факта,че членовете на настоятелството са работещи хора на различни места,което затруднява честото събиране и провеждане на заседанията на читалищното ръководство.

=3=

Ето каква е равносметката за отчетния период по дейности:

В културният календар на с.Чарган през 2022г. дейността на читалището беше насочена към организация на празници от местно,регионално и национално значение. Както през 2021г. така и през 2022 година бяхме длъжни да пренастроим своята работа, така че да спазваме правилата ,но и ежедневие с което трябва да свикнем освен да живеем и да работим. Да трудно е. Но нека запазим спокойствие, нека съхраним здравето на нашите съграждани.Въпреки трудностите през годината успяхме да отбележим някои от празниците:“Ден на родилната помощ“, „Трифон зарезан“,кукери,лазаруване, 8-ми март,откриване на жътвената кампания,и др.Като всяка година между месни и сирни заговезни нашата кукерска група по традиция обхожда селото и влиза във всяка къща за да прогони злото и да пожелае много здраве и берекет на стопаните. Кукерската група гостува в с.Калугерово общ. Пазарджик на техния празник на селото.

Фирма ТЕРА ДРИЙН-Кольо Ченков покани ФПГ да открие жътвената кампания с пресъздаване на обичая“Жътва“. Участвахме в ХII-фолклорен фестивал гр.Костинброд,отбелязахме и 70 годишния юбилей на самодейките Донка,Пенка и Димитринка. С помощта на спонсори и собствени средства посетихме гр.Одрин Турция.

Наше задължение е да поддържаме искрата запалена от основателите. Нека пазим миналото и традициите, да ги поддържаме в настоящето и да мислим за бъдещето на нашето читалище и самодейци.

Благодаря за вниманието!